उत्थै गै कर्ण बाग दे साहिल चौधरी दा आक्खना ऐ जे तम्बाकू दा सेवन करने दा प्रचलन इस कदर हावी होंदा जा दा ऐ जे नाबालिग युवक बी तम्बाकू दा सेवन करने कोला परहेज नेईं करी पा दे न। निक्ककी उमर च तम्बाकू दा सेवन करने दा मतलब ऐ अपनी मौत गी दावत देना, इसकरी अभिभावकें गी अपने ञ्यानें उप्पर पूरी चाल्ली कन्नै नजर रक्खनी चाहिदी। डिग्याना दे निवासी मानव शर्मा दा आक्खना ऐ जे केई स्कूलें दे अध्यापक स्कूल च पढ़ने आह्‌ले ञ्यानें शा सिगरेट मंगोआंदे न जेह्‌दे कन्नै ञ्यानें च बी एह्‌दा सेवन करने दा मन करदा ऐ। एह्‌दे कन्नै गै ञ्यानें जे अभिभावकें गी चाहिदा ऐ जे ओह् अपने ञ्यानें शा नेही चीज नेईं मंगोआन ते ना गै उंदे सामनै एह्‌दा सेवन करन।